Diari Oficial de la Generalitat Valenciana


Sumari del DOGV 7545, del 11-06-2015 (2015/5202)

RESOLUCIÓ de 27 de maig de 2015, de la Direcció General d'Empreses Agroalimentàries i Pesca, per la qual s'autoritza a Mediterráneo de Servicios Marinos, SL, l'ampliació d'usos en l'establiment d'aqüicultura amb número de registre 40, situat en el terme municipal d'Alacant, per a la instal·lació d'un centre de depuració i primera venda i expedició de mol·luscos bivalves.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7545

Data del DOGV
:   11-06-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/5202


Data del document
:   27-05-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua
    * empresa privada

RESOLUCIÓ de 27 de maig de 2015, de la Direcció General d'Empreses Agroalimentàries i Pesca, per la qual s'autoritza a Mediterráneo de Servicios Marinos, SL, l'ampliació d'usos en l'establiment d'aqüicultura amb número de registre 40, situat en el terme municipal d'Alacant, per a la instal·lació d'un centre de depuració i primera venda i expedició de mol·luscos bivalves. [2015/5202]  
Vist l'expedient instruït a instàncies d'Ignacio Hernando de Larramendi Martínez, en representació de Mediterráneo de Servicios Marinos, SL, sobre una sol·licitud d'autorització administrativa per a la instal·lació d'un centre d'expedició i primera venda i depuració de mol·luscos bivalves vius en l'establiment d'aqüicultura amb número de registre 40, situat en el terme municipal d'Alacant.  
Vista la Resolució de 7 d'abril de 2006, de la Direcció General de Pesca i Alimentació, concedida per al mateix fi i que indicava que les obres haurien d'estar concloses i l'establiment en funcionament normal en un termini màxim de 15 mesos, sense que l'establiment s'arribara a posar en marxa.  
Vista la proposta del director territorial de la Conselleria de Presidència i Agricultura, Pesca, Alimentació i Aigua, esta Direcció General d'Empreses Agroalimentàries i Pesca resol:  
  
Primer  
Autoritzar, segons el que establix l'article 41 de la Llei 9/1998, de 15 de desembre, de la Generalitat Valenciana, la instal·lació d'un centre d'expedició i depuració de mol·luscos bivalves vius en l'establiment amb número de registre 40, amb els fins previstos en la memòria visada el 27 de març de 2015 i realitzada pel col·legiat número 3645-KK. La capacitat màxima serà de 630 kg.  
Este projecte complix les condicions mínimes higienicosanitàries vigents, segons l'informe de 4 de juliol de 2014, del veterinari del Centre de Salut Pública d'Alacant, de la Direcció General de Salut Pública.  
  
L'establiment piscícola, una vegada posat en funcionament, haurà d'obtindre la seua inscripció en el Registre General Sanitari d'Empreses Alimentàries.  
  
Segon  
En este establiment aqüícola s'autoritza la depuració de les espècies de mol·luscos descrits en la «modificació de la memòria d'ampliació d'usos del viver de Mediterráneo de Servicios Marinos, SL, a depuradora i centre d'expedició de mol·luscos, autoritzada el 7 d'abril de 2006, per a l'establiment amb número de registre 40, per la Direcció General de Pesca i alimentació».  
Este establiment es considerarà com a centre d'expedició i primera venda per a la comercialització de mol·luscos bivalves vius, i estarà sotmés al compliment dels requisits establits en el Reglament (CE) número 853/2004, del Parlament Europeu, i del Consell, de 29 d'abril de 2004, pel qual s'establixen les normes específiques d'higiene dels aliments d'origen animal, així com les normes establides en el Reial Decret 1822/2009, de 27 de novembre, pel qual es regula la primera venda dels productes pesquers.  
  
Tercer  
Esta autorització tindrà vigència mentres no es produïsca la paralització de l'activitat sense causa justificada segons el parer dels servicis tècnics de la Conselleria de Presidència i Agricultura, Pesca, Alimentació i Aigua o per l'incompliment d'algun dels requisits establits en esta resolució.  
La iniciació de les obres, així com la seua finalització, es comunicarà a la Direcció Territorial de la Conselleria de Presidència i Agricultura, Pesca, Alimentació i Aigua.  
Les obres hauran d'estar concloses i l'establiment en funcionament normal en un termini màxim de 15 mesos a partir d'esta resolució.  
  
Quart  
El sistema de depuració s'ajustarà en tot moment a la memòria presentada. Qualsevol variació respecte d'això haurà de ser comunicada a la Conselleria de Presidència i Agricultura, Pesca, Alimentació i Aigua, per a la seua autorització corresponent.  
Els organismes competents podran inspeccionar la marxa de les obres a realitzar, així com el funcionament de l'establiment, i el titular estarà obligat a facilitar l'entrada als inspectors i tècnics corresponents.  
  
  
Quint  
Així mateix, com a establiment de primera venda, haurà d'efectuar una relació de cada una de les vendes efectuades amb indicació de la zona de captura, la data i el lloc de venda, l'espècie comercialitzada, els quilograms i el preu.  
Esta informació serà remesa pel titular de l'establiment de primera venda en suport informàtic, format de fitxer normalitzat, a la Direcció Territorial de la Conselleria de Presidència i Agricultura, Pesca, Alimentació i Aigua, en la primera setmana del mes següent a què es referixen les dades.  
  
Contra esta resolució, que no posa fi a la via administrativa, podrà interposar-se un recurs d'alçada davant del secretari autonòmic d'Agricultura, Pesca, Alimentació i Aigua, en el termini d'un mes comptat des del dia de la notificació d'esta resolució, de conformitat amb el que disposen els articles 114 i següents de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.  
  
València, 27 de maig de 2015.- La directora general d'Empreses Agroalimentàries i Pesca: Marta Valsangiacomo Gil.